ธปท.ประกาศขายพันธบัตรเดือนมิ.ย. 3.85 แสนล้านบาท
ธปท.ขายพันธบัตรเดือนมิ.ย. 3.85 แสนล้านบาท ทั้งพันธบัตรระยะสั้นและระยะยาว เพื่อบริหารสภาพคล่องตามปกติ
28 พ.ค. 2558

ธปท.ขายพันธบัตรเดือนมิ.ย. 3.85 แสนล้านบาท ทั้งพันธบัตรระยะสั้นและระยะยาว เพื่อบริหารสภาพคล่องตามปกติ 
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย(ธปท.) ออกประกาศกำหนดแผนการออกพันธบัตรธปท.ประจำเดือนมิ.ย.2258 รวมเป็นวงเงินทั้งสิ้น 3.85 แสนล้านบาท ซึ่งมีทั้งพันธบัตรระยะสั้นอายุ 91 วัน จนถึงอายุ 3 ปี ซึ่งจะมีการเปิดประมูลตลอดทั้งเดือนเป็นการออกประมูลขายพันธบัตรเพื่อบริหารสภาพคล่องในระบบตามปกติ และเพื่อให้กำหนดการออกขายพันธบัตรไม่ซ้ำซ้อนกับกำหนดออกขายพันธบัตรของกระทรวงการคลัง
ทั้งนี้ พันธบัตรธปท.ที่กำหนดออกขายในเดือนมิ.ย.นี้ ประกอบด้วยอาทิ พันธบัตรรุ่น 22/91/58 วงเงิน 2.8 หมื่นล้านบาท อายุคงเหลือ 91 วัน จะเปิดประมูลขายในวันที่ 2 มิ.ย.2258 พันธบัตรรุ่น 22/182/58 วงเงิน 2.8 หมื่นล้านบาท อายุคงเหลือ 182 วัน จะเปิดประมูลวันที่ 2 มิ.ย. 2558 รุ่น 22/364/58 วงเงิน 3.5 หมื่นล้านบาท อายุคงเหลือ 308 วัน เปิดประมูล 2 มิ.ย.2258 รุ่น 1/FRB3/2558 วงเงิน 1 หมื่นล้านบาท อายุ 3 ปี เปิดประมูลในวันที่ 19 มิ.ย.2258 เป็นต้น